Document ID: 32013R1325

REGULAMENTUL (UE) NR. 1325/2013 AL CONSILIULUI
din 9 decembrie 2013
de modificare a anexei I la Regulamentul (CEE) nr. 2658/87 privind Nomenclatura tarifară și statistică și Tariful Vamal Comun
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 31,
având în vedere propunerea Comisiei Europene,
întrucât:
(1)
Piața de jet fuel a Uniunii este în mare măsură dependentă de importurile de jet fuel din țări terțe.
(2)
Deși acordurile aeriene bilaterale dintre statele membre și țările terțe includ, de regulă, dispoziții referitoare la scutirea de taxe vamale pentru jet fuel, este necesar să se prevadă norme comune în ceea ce privește scutirea de taxe vamale pentru jet fuel pentru a asigura claritatea și uniformitatea în acest sens, pentru a oferi securitate juridică operatorilor și pentru a evita orice denaturare a concurenței ca urmare a unor practici și norme diferite.
(3)
O parte semnificativă a importurilor de jet fuel către Uniune provin din țările care beneficiază de sistemul generalizat de preferințe tarifare sau care au acces preferențial la piața Uniunii și, prin urmare, importurile sunt scutite de taxe vamale.
(4)
Odată cu aplicarea preferințelor tarifare în conformitate cu Regulamentul (UE) nr. 978/2012 al Parlamentului European și al Consiliului (1) începând cu 1 ianuarie 2014, o serie de țări care sunt mari exportatoare de jet fuel vor înceta să mai beneficieze de respectivul acces preferențial pe piața Uniunii, iar alte țări exportatoare nu vor mai beneficia de accesul preferențial pentru anumite categorii de produse, inclusiv pentru combustibil, în conformitate cu Regulamentul de punere în aplicare (UE) nr. 1213/2012 al Comisiei (2).
(5)
Impunerea taxelor vamale pentru jet fuel provenit de la acești furnizori ar putea determina o creștere a prețului la jet fuel pe piața Uniunii, deoarece, pentru rafinăriile din Uniune, nu este viabil din punct de vedere economic să își crească semnificativ producția de carburant de aviație.
(6)
Prin urmare, este oportună suspendarea taxei vamale autonome pentru jet fuel. Suspendarea ar trebui să includă toate produsele care se încadrează la codul NC 2710 19 21. Ținând cont de posibilele modificări ulterioare ale situației pe piață a jet fuel, suspendarea ar trebui revizuită pe baza unei evaluări în termen de cinci ani.
(7)
Prin urmare, anexa I la Regulamentul (CEE) nr. 2658/87 al Consiliului (3) ar trebui modificată în consecință,
ADOPTĂ PREZENTUL REGULAMENT:
Articolul 1
La anexa I la Regulamentul (CEE) nr. 2658/87 partea a doua secțiunea V capitolul 27, textul aferent codului NC 2710 19 21 din coloana 3 a tabelului se înlocuiește cu următorul text:
„4,7 (4)
Articolul 2
Prezentul regulament intră în vigoare la 1 ianuarie 2014.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 9 decembrie 2013.

Labels: 3
14